
Tisztelt Képviselő- testület!

Martfű Város Önkormányzata mindig is nagy figyelmet fordított az megújuló energia, beruházásokra, és ezen energia használatára. 2022. évben nagymértékű energia árrobbanás történt, és ennek mérséklésére az Önkormányzat energetikai felmérést készítetett 2023. évben Csűrök Tibor szakértővel a további hatékonyság növelése, és a költségek csökkentése érdekében. Az általa készített egyszerűsített energia auditban a polgármesteri hivatal épületében használt, elavult, nagyfogyasztású klímák cseréjére tesz javaslatot. Ezen eszközök cseréje viszonylag gyorsan megoldható, és a nyári időszakban már jelentős energiamegtakarítás érhető el, melynek várható mértéke 50%.

Első körben 10 db irodai klíma lecserélését tervezzük, melynek várható költsége Bruttó 5 000 000.-Ft

Kérem a Tisztelt Képviselő-testületet, hogy 5 000 000.-Ft keretösszegű előirányzatot biztosítson 10 darab elavult nagy fogyasztású klímaberendezés cseréjéhez.

A pótelőirányzat fedezetét Martfű Város Önkormányzata Képviselő-testületének az önkormányzat 2023. évi költségvetésének megállapításáról szóló 3/2023.(II.24.) önkormányzati rendelet 4. melléklet Általános tartalék terhére biztosítja.

Kérem a Tisztelt Képviselő-testületet, hogy az előterjesztést vitassa meg, és hozza meg döntését.

Határozati javaslat:
Martfű Város Önkormányzata Képviselő-testületének
……./2023. (…….) határozata

a Martfűi Polgármesteri Hivatal épületében, klíma készülékek cseréjére vonatkozó előirányzat biztosítására
Martfű Város Önkormányzatának Képviselő-testülete megtárgyalta a Martfűi Polgármesteri Hivatal épületében, klíma készülékek cseréjére vonatkozó előirányzat biztosítására vonatkozó előterjesztést, és az alábbi döntést hozta:
1. A Képviselő-testület 5 000 000.- Forint bruttó előirányzatot biztosít 10 darab klíma készülékek cseréjére a Martfűi Polgármesteri Hivatal épületébe.

2. A Képviselő-testület az 1. pontban foglalt pótelőirányzat fedezetét Martfű Város Önkormányzata Képviselő-testületének az önkormányzat 2023. évi költségvetésének megállapításáról szóló 3/2023.(II.24.) önkormányzati rendelet 4. melléklet Általános tartalék terhére biztosítja.

3. A fedezet biztosítását az önkormányzat 2023. évi költségvetésének soron következő módosítása során át kell vezetni
Felelős: Polgármester

Erről értesülnek: 
1. Jász-Nagykun-Szolnok Megyei Kormányhivatal
2. Valamennyi képviselő helyben
3. Pénzügyi és Adóügyi Iroda 
4. Irattár

Martfű, 2023. május 25.
	Dr. Papp Antal 
	polgármester
Látta: Szász Éva jegyző

